- Hindi News
- National
- भाजपा सरकार ने मेरे ऊपर केस दर्ज करवा दिया है, मैं इससे घबराता नहीं हूं: हुड्डा
भाजपा सरकार ने मेरे ऊपर केस दर्ज करवा दिया है, मैं इससे घबराता नहीं हूं: हुड्डा
किसानों का क्या भला करेंगे ये तो संविधान निर्माताओं की अनदेखी कर रहे हैं
पीएम नरेंद्र मोदी की तरह मंच पर खड़े होकर पूर्व सीएम हुड्डा लोगों से हामी भरवाते रहे
भास्करन्यूज | यमुनानगर
पाेपुलरकेदामों में गिरावट के विरोध में आंदोलनरत किसानों और आढ़तियों के बीच शुक्रवार को पूर्व सीएम भूपेंद्र सिंह हुड्डा पहुंचे।
उन्होंने कहा कि भाजपा सरकार ने उन पर केस दर्ज करवा दिया। केस दर्ज होने से वे घबराते नहीं है। कानूनी लड़ाई कोर्ट में लड़ी जाएगी और राजनीतिक लड़ाई सड़कों पर। उन्होंने कहा कि भाजपा सरकार के दो घोटाले पकडऩे के बाद उन पर केस दर्ज हुआ है। सत्ता से बाहर हाेने पर भूपेंद्र सिंह हुड्डा सवा साल में छह दफा यमुनानगर चुके हैं। 10 साल तक सत्ता में रहते हुए हुड्डा पांच दफा जिले में आए। किसान आढ़तियों को संबोधित करते हुए एक बार फिर उन्होंने कहा कि यहां पर आने में मैंने देरी कर दी। यहां के लोगों से मेरा प्यार है। आपको यदि कोई दिक्कत या परेशानी है तो मुझको फोन करें। मैं आप लोगों के साथ खड़ा हूं।
पाेपुलरलगाकर रखना चिता जलाने के काम आएगा : हुड्डासे पहले उनके राजनीतिक सलाहकार प्रोफेसर वीरेंद्र सिंह ने मंच से कहा कि भले ही आज पाेपुलर मंदा पिट ( बिक) रहा है। किसान भाइयों पाेपुलर को लगाकर रखना चार साल के बाद यह पाेपुलर सरकार की चिता जलाने के काम आएगा। यह सुनकर लोग तालियां बजाने लगे। सिंह ने कहा कि हाईकमान ने सही समय पर पंजाब की कमान कैप्टन अमरेंद्र सिंह के साथ में सौंपी है। इसी तरह से हरियाणा में भी फैसला होगा। इस मौके पर पूर्व स्पीकर कुलदीप शर्मा, पूर्व मंत्री निर्मल सिंह, रामकिशन गुर्जर, कृष्णा पंडित, रण सिंह मान, प्रोफेसर वीरेंद्र सिंह, आफताब अहमद, पूर्व मंत्री सुभाष चौधरी, अर्जुन सिंह, एडवोकेट कुलवंत चौधरी, भारत शर्मा, नरेंद्र राणा बडतोली, भूपाल भाटी, राजेश कटारिया सहित अन्य उपस्थित थे।
किसान बोले- रिश्ते नहीं हो रहे हैं बच्चों के
हुड्डाभाषण देते हुए किसान और आढ़तियों के साथ संवाद कर रहे थे। क्या आपकी धान पिटी (कम दाम मिले) किसान बोले हां पिटी। गन्ने की पेमेंट में दिक्कत आई किसान बोले हां दिक्कत आई। बैंक कर्मचारी तंग कर रहे है। कुछ किसान खड़े होकर बोले भाजपा की सरकार आने पर बैंकों ने उनके फोटो पेपरों में प्रकाशित करवा दिए। जिस कारण उनके बच्चों के रिश्ते नहीं हो रहे हैं।
मेरी सरकार आते ही पोपुलर के रेट निर्धारित होंगे
हुड्डालोगों की भीड़ को देखकर गदगद थे। वे यहीं नहीं रुके उन्होंने कहा कि मेरी सरकार आते ही पाेपुलर के रेट गन्ने धान की तरह निर्धारित किए जाएंगे। उन्होंने कहा कि भाजपा सरकार फीता काट सरकार है ,जो घोषणाएं उन्होंने की थी कि वे उनकी योजनाओं के फीते काट रहे हैं। सवा साल में एक भी योजना पर कार्य शुरू नहीं किया। विकास नहीं होने पर हरियाणा पिछड़ रहा है।
60प्रतिशत लोगों के अधिकारों का हनन कर रही है सरकार
हुड्डाने कहा कि पंचायत चुनाव में शिक्षा की शर्त लगा कर सरकार संविधान निर्माताओं की अनदेखी कर रहे है। संविधान में चुनाव के लिए इस तरह की कोई बंदिश नहीं है। उन्होंने कहा कि भाजपा सरकार के पदाधिकारी लोकप्रियता खो चुके है। अब सरकार फिल्मी हस्तियों का सहारा लेकर लोगों के बीच पहुंच रही है।
जगाधरी | कार्यक्रममें सर्द मौसम में नीचे बैठे मौजूद कार्यकर्ता लोग।
जगाधरी| पूर्वमुख्यमंत्री भूपेंद्र सिंह हुड्डा कार्यक्रम में बोलते हुए।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva